PROSPECTUL MEDICAMENTULUI DE UZ VETERINAR

Pranatan suspensie pentru pisici
suspensie pentru administrare orală
Citiţi cu atenţie şi în întregime acest prospect înainte de a începe să utilizaţi acest medicament de uz veterinar deoarece conţine informaţii importante pentru dumneavoastră. 

· Păstraţi acest prospect. S-ar putea să fie necesar să-l recitiţi.

· Dacă aveţi orice întrebări suplimentare, adresaţi-vă medicului veterinar sau farmacistului.  

· Dacă s-au manifestat orice reacţii adverse, adresaţi-vă medicului veterinar, farmacistului veterinar sau Agenției Naționale pentru Siguranța Alimentelor

· Acestea includ orice posibile reacţii adverse nemenţionate în acest prospect. 

1. DENUMIREA ȘI ADRESA DEȚINĂTORULUI CERTIFICATULUI DE ÎNREGISTRARE ȘI ALE PRODUCĂTORULUI/FABRICANTULUI RESPONSABIL PENTRU ELIBERAREA SERIILOR MEDICAMENTULUI DE UZ VETERINAR

Întreprinderea Particulară „OLKAR-AgroZooVet-Service”

str. Eroilor Maidanului (Lenin), 272B, or. Șargorod, reg. Vinița, 23500, Ucraina 

2. DENUMIREA MEDICAMENTULUI DE UZ VETERINAR, CONCENTRAȚIA ȘI FORMA FARMACEUTICĂ ALE ACESTUIA

Descriere

Suspensie de culoare galben deschis. În timpul păstrării este posibilă o stratificare a suspensiei, care dispare după agitare.

Compoziție

Praziquantel - 5 mg;

Pirantel pamoat - 15 mg.

Excipienți: polisorbat 80, benzoat de sodiu, gumă de xantan, ciclamat de sodiu, acid citric, propilenglicol, apă distilată (până la 1 ml).

3. PROPRIETĂȚI FARMACOLOGICE

ATC vet QP52A, preparate veterinare antitrematode, antinematode şi anticestode (QP52AA51 – praziquantel, combinații, QP52AF02 - pirantel).

Pranatan suspensie este un preparat antihelmintic cu spectru larg de acțiune, care conține substanțele active: praziquantel – derivat de pirazinizochinolină și pirantel pamoat – derivat de tetrahidropirimidină.

Mecanismul de acțiune al praziquantelului constă în inhibarea sintezei fumaratreductazei pe membranele miofibrilelor și în sinapsele neuromusculare, ceea ce duce la paralizia și moartea helminților.

Pirantel pamoat blochează transmiterea neuromusculară prin depolarizarea paraziților sensibili la el, determinând paralizarea acestora. Substanța are proprietăți asemănătoare nicotinei, acționează ca acetilcolina, inhibă colinesteraza.

Efectul antiparazitar al preparatului se datorează unei combinații de componente care prezintă o acțiune sinergică față de formele adulte și larvare ale helminților plați și rotunzi.

4. INDICAȚII TERAPEUTICE 

Dehelmintizarea pisicilor în cazul cestodelor: echinococoză (formele mature de Echinococcus granulosus), teniidoză (Taenia spp.), dipilidioză (Dipylidium caninum – formele tinere și mature), difilobotriază (Diphyllobothrium latum), mezocestoidoză (Mesocestoides spp.); trematodelor: opistorhoză (Opisthorchis tenuicollis); nematodelor: toxocaroză (Toxocara canis, Toxocara cati), toxascaroză (Toxascaris leonina), trichuroză (Trichuris spp.), anchilostomoză (Ancylostoma caninum), uncinarioză (Uncinaria stenocephala), dirofilarioză (Dirofilaria repens, D. immitis).

5. POSOLOGIE PENTRU FIECARE SPECIE, METODA, MODUL DE ADMINISTRARE ȘI DOZA PRESCRISĂ

Preparatul se administrează oral, individual, o singură dată, împreună cu hrana sau direct la rădăcina limbii cu ajutorul unei seringi dozatoare în timpul alimentării de dimineață în doză de 1 ml la 1 kg de greutate corporală a animalului. 

Tratamentul se efectuează conform indicațiilor. În cazul invaziilor de grad puternic se recomandă rapel la 10 zile. 

Dehelmintizarea profilactică se efectuează trimestrial, precum și înainte de fiecare vaccinare, în doze terapeutice. 
Înainte de administrare flaconul cu suspensie se agită bine. 

Dietă cu foamea sau administrarea laxativelor nu este necesară în prealabil.

6. CONTRAINDICAȚII:

A nu se administra la animale cu sensibilitate individuală crescută la componentele preparatului. 

7. REACȚII ADVERSE: 

Dacă observați reacții grave sau alte efecte care nu sunt menționate în acest prospect vă rugăm informați medicul veterinar.
8. PRECAUȚII: Femelelor gestante preparatul se prescrie cu 3 săptămâni înainte de fătare, cu prudență, sub supravegherea medicului veterinar; pisicilor care alăptează – peste 2-3 săptămâni după fătare.

9. SPECII ȚINTĂ: pisici.

10.  PERIOADA DE AȘTEPTARE. 

Nu este reglementat pentru animale neproductive.

11. PRECAUȚII SPECIALE PENTRU DEPOZITARE 

A se păstra în ambalaj închis, la loc ferit de lumină, separat de alimente și hrana animalelor, la o temperatură de la 0° C până la +25° C.

Termen de valabilitate – 2 ani din data fabricației.

A nu se utiliza după expirarea termenului de valabilitate indicat pe ambalaj

12. PRECAUȚII SPECIALE PENTRU ELIMINAREA MEDICAMENTULUI DE UZ VETERINAR NEUTILIZAT SAU A DEȘEURILOR PROVENITE DE LA MEDICAMENTUL DE UZ VETERINAR

Orice produs medicinal veterinar neutilizat sau deşeu provenit din utilizarea unor astfel de produse trebuie eliminate în conformitate cu cerinţele locale. Solicitaţi medicului veterinar informaţii referitoare la modalitatea de eliminare a medicamentelor care nu mai sunt necesare. Aceste măsuri contribuie la protecţia mediului.
NUMAI PENTRU UZ VETERINAR

https://agroolkar.com.ua/en/production/pranatan-suspenziya-dlya-koshek/

